**Saistošo noteikumu "** **Par dzīvokļu izīrēšanas kārtību zemas īres maksas dzīvojamās mājās Madonas novadā" paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Administratīvo teritoriju un apdzīvoto vietu likuma Pārejas noteikumu 33.8 punkts nosaka, ka 2025. gada pašvaldību vēlēšanās ievēlētā Madonas novada pašvaldības dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi.  Saistošo noteikumu mērķis ir noteikt kārtību, kādā tiek reģistrētas mājsaimniecības zemas īres mājokļu izīrēšanas reģistrā Madonas novada pašvaldībā. Saistošie noteikumi nepieciešami, lai risinātu mājokļu pieejamību pašvaldībā.  Pašvaldību likuma 44. panta otrajā daļā paredzēts, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  Ministru kabineta 2022. gada 14. jūlija noteikumu Nr. 459 "[Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" ietvaros](https://likumi.lv/ta/id/334085-noteikumi-par-atbalstu-dzivojamo-ires-maju-buvniecibai-eiropas-savienibas-atveselosanas-un-noturibas-mehanisma-plana-3-1-reform...)" [35.4](https://likumi.lv/ta/id/334085-noteikumi-par-atbalstu-dzivojamo-ires-maju-buvniecibai-eiropas-savienibas-atveselosanas-un-noturibas-mehanisma-plana-3-1-reform...#p35.4). apakšpunkts un [36.](https://likumi.lv/ta/id/334085-noteikumi-par-atbalstu-dzivojamo-ires-maju-buvniecibai-eiropas-savienibas-atveselosanas-un-noturibas-mehanisma-plana-3-1-reform...#p36) punkts noteic, ka zemas īres mājokļa īres rindas veidošanu regulē pašvaldības saistošie noteikumi.  Pašlaik spēkā ir Madonas novada pašvaldības saistošie noteikumi Nr.17, kas regulētu zemas īres mājokļu īres rindas veidošanu. |
| 2. Fiskālā ietekme uz pašvaldības budžetu | Nav ietekme uz pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi veicinās mājokļu pieejamību, kā arī iespējamu speciālistu piesaisti darbam Madonas novadā.  Saistošajiem noteikumiem nav ietekme uz vidi, nav tiešas ietekmes uz iedzīvotāju veselību, bet tiks veicināta uzņēmējdarbības aktivitāte nekustamā īpašuma projektu attīstītāju starpā, kuri vēlēsies iesaistīties zemas īres mājokļu būvniecības projektā.  Saistošo noteikumu tiesiskā regulējuma mērķgrupa ir nekustamā īpašuma attīstītāji un personas, kuras vēlēsies īrēt zemas īres mājokļus.  Konkurence iespējama starp nekustamā īpašuma attīstītājiem, kuri vēlēsies iesaistīties zemas īres mājokļu būvniecībā. |
| 4. Ietekme uz administratīvajām procedūrām un to izmaksām | Zemas īres maksas rindu administrēs Pašvaldības Dzīvokļu jautājumu komisija.  Zemas īres mājokļa īres rindas izveidošana neprasa papildu finanšu līdzekļus. |
| 5. Ietekme uz pašvaldības funkcijām un cilvēkresursiem | Saistošie noteikumi izstrādāti [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 10. punktā noteiktās pašvaldības autonomās funkcijas – veicināt dzīvojamā fonda veidošanu, uzturēšanu un modernizēšanu – realizēšanai.  Pašvaldības cilvēkresursi, kas tiks iesaistīti saistošo noteikumu īstenošanā, ir Pašvaldības Dzīvokļu jautājumu komisija, kas nodrošinās saistošo noteikumu izpildi. |
| 6. Informācija par izpildes nodrošināšanu | Saistošo noteikumu izpildē iesaistītās institūcijas – Pašvaldības Dzīvokļu jautājumu komisija un nekustamā īpašuma attīstītājs, kuri nodrošinās saistošo noteikumu izpildi.  Izpildes nodrošināšanai nav nepieciešami papildu resursi. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajā daļā noteiktajam laikā no 2024. gada 14. augusta līdz 2024. gada 28. augustam sabiedrības viedokļa noskaidrošanai  un priekšlikumu iesniegšanai saistošo noteikumu projekts un paskaidrojuma raksts tika publicēts pašvaldības tīmekļvietnē www.madona.lv.  Noteiktā termiņa ietvaros priekšlikumi par saistošo noteikumu projekta redakciju\_\_\_\_ saņemti. |